ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0841/96 υποβολή: Honσrio Novo (GUE/NGL) προς το (15 Απριλίου 1996)

Θέμα: Συνάντηση μεταξύ ΕΕ και των Χωρών Μελών του Συμβουλίου Συνεργασίας του Κόλπου - δικαιώματα του ανθρώπου

Οι πληροφορίες που δημοσιεύτηκαν στον τύπο σχετικά με την πρώτη συνάντηση μεταξύ της Ευρωπαϊκής Ένωσης και των κρατών μελών του Συμβουλίου Συνεργασίας του Κόλπου, στο «πλαίσιο του πολιτικού διαλόγου» που άρχισε μεταξύ των δύο μερών, ουδόλως ποιούν μνεία των δικαιωμάτων του ανθρώπου 7 τούτο οδηγεί στην υπόθεση ότι το θέμα δεν εξετάσθηκε.

Ας ληφθεί υπόψη ότι η κατάσταση των ανθρώπινων δικαιωμάτων, ιδίως δε των δικαιωμάτων των γυναικών (αρκεί να υπενθυμισθεί η υπόθεση Balabagan), καθώς και των κοινωνικών δικαιωμάτων, δεν γίνεται σεβαστή στις χώρες αυτές, αντιθέτως μάλιστα τα ανθρώπινα δικαιώματα παραβιάζονται συστηματικά, ενίοτε δε με βάρβαρο και βίαιο τρόπο, όπως συχνά αναγράφεται στον τύπο.

Υπογραμμίζεται ότι η ΕΕ, στις σχέσεις της με τις τρίτες χώρες, λαμβάνει υπόψη τον σεβασμό των δημοκρατικών αρχών και των δικαιωμάτων του ανθρώπου, ως ουσιαστική παράμετρο των σχέσεων αυτών 7 ερωτάται λοιπόν το Συμβούλιο εάν έγινε νύξη για το θέμα αυτό στην εν λόγω συνεδρίαση και ποιά υπήρξε η αντίδραση των κρατών του Κόλπου.

Εάν το θέμα δεν έχει συζητηθεί, πράγμα που αντιβαίνει στις ίδιες τις αποφάσεις και τους προσανατολισμούς του Συμβουλίου σχετικά με το θέμα αυτό, καθώς επίσης και στις επίμονες εκκλήσεις του προς διάφορες χώρες για τον σεβασμό των ανθρωπίνων δικαιωμάτων, ερωτάται το Συμβούλιο εάν σκοπεύει να θέσει επί τάπητος αυτό το σημαντικό ζήτημα στην προσεχή συνεδρίαση του Κοινού Συμβουλίου Συνεργασίας ΕΕ/ΣΣΚ, που πρόκειται να διεξαχθεί στο Λουξεμβούργο, στις 22 Απριλίου 1996;

Απάντηση (13 Φεβρουαρίου 1997)

Στα πλαίσια της πρόθεσης της ΕΕ να εξασφαλιστεί ότι οι δεσμεύσεις για τα ανθρώπινα δικαιώματα και τις θεμελιώδεις ελευθερίες τηρούνται πλήρως από όλα τα μέλη της διεθνούς κοινότητας, εθίγει το θέμα στην Υπουργική Σύνοδο και το Κοινό Συμβούλιο ΕΕ/ΣΣΚ στις 22 Απριλίου 1996.

Το σχετικό μέρος του κοινού ανακοινωθέντος της Υπουργικής Συνόδου και του Κοινού Συμβουλίου της 22ας Απριλίου έχει ως εξής:

«Οι Υπουργοί ΣΣΚ, ενώ σημείωσαν την ποικιλομορφία των συστημάτων αξιών, που πρέπει να ληφθεί πλήρως υπόψη, συντάχθηκαν με τους Υπουργούς ΕΕ και επανέλαβαν τη συνεχιζόμενη δέσμευσή τους για την προαγωγή των ανθρωπίνων δικαιωμάτων.» (CE- GOLF 3501 (Presse 103))

Το θέμα των ανθρωπίνων δικαιωμάτων εξίγει και κατά τις συνεδριάσεις πολιτικού διαλόγου ΕΕ/ΣΣΚ σε επίπεδο ανωτέρων υπαλλήλων το Φεβρουάριο και το Νοέμβριο του 1996.
ΓΡΑΠΤΗ ΕΡΩΤΗΣΗ E-2452/96 υποβολή: Gijs de Vries (ELDR) προς το (25 Σεπτεμβρίου 1996)

Θέμα: Οι αιτούντες άσυλο με προέλευση από την πρώην Γιουγκοσλαβία

Η γερμανική κυβέρνηση προτίθεται να προβεί στον επαναπατρισμό των προσφύγων από την πρώην Γιουγκοσλαβία. Η ολλανδική κυβέρνηση εκφράζει φόβους ότι πολλοί εξ αυτών θα προσπαθήσουν να καταφύγουν στις γειτονικές της Γερμανίας χώρες.

1. Τα κράτη μέλη, τα οποία στο άρθρο Κ.1 της Συνθήκης έχουν συμφωνήσει να θεωρήσουν την πολιτική του ασύλου ως θέμα κοινού ενδιαφέροντος, έχουν αποφασίεσι να ασκήσουν κοινή πολιτική επ' αυτού, τούτο δε σύμφωνα με τις συστάσεις της Ύπατης Αρμοστείας των Ηνωμένων Εθνών για τους πρόσφυγες;

2. Είναι διατεθειμένα τα κράτη μέλη να συμφωνήσουν περί της ανάγκης να μην προβούν στην απέλαση προσφύγων προς το Κόσσοβο, εφόσον εξακολουθεί η Σερβία να μην έχει εγκρίνει νόμο περί αμνηστείας, με αποτέλεσμα να υπάρχει κίνδυνος να εφαρμόσει η Σερβία αντίποινα εις βάρος των επαναπατριζομένων προσφύγων;

Απάντηση (13 Φεβρουαρίου 1997)

Είναι αλήθεια ότι η πολιτική στον τομέα του ασύλου θεωρείται ως θέμα κοινού ενδιαφέροντος. Ωστόσο, τα πρόσωπα στα οποία αναφέρεται ο αξιότιμος βουελυτής δεν είναι, κατά γενικό κανόνα, αιτούντες άσυλο ή πρόσφυγες κατά την έννοια της Σύμβασης της Γενεύης.

Μέχρι στιγμής, στα πρόσωπα που εκτοπίστηκαν λόγω της κρίσης στην πρώην Γιουγκοσλαβία παρασχέθηκε προσωρινή προστασία από τα κράτη μέλη που τα δέχθηκαν. Το τέλος αυτής της προσωρινής προστασίας καθώς και ο επαναπατρισμός των ενδιαφερομένων προσώπων εμπίπτουν στην αρμοδιότητα των κρατών.

Τα κράτη μέλη είναι πλήρως ενημερωμένα για την κατάσταση στο Κόσοβο και προβαίνουν σε αμοιβαίες διαβουλεύσεις στη συνάντηση αυτή. Ωστόσο, η απόφαση απέλασης ή μη απέλασης των προσώπων εμπίπτει στην αρμοδιότητα του κάθε κράτους μέλους.
ΓΡΑΠΤΗ ΕΡΩΤΗΣΗ E-3079/96 υποβολή: Κατερίνα Δασκαλάκη (UPE) προς την Επιτροπή (18 Νοεμβρίου 1996)

Θέμα: Προστασία της πολιτιστικής κληρονομιάς στο κατεχόμενο τμήμα της Κύπρου

Με δεδομένη τη συνεχιζόμενη καταστροφή και λεηλασία της πολιτιστικής κληρονομιάς στο κατεχόμενο από την Τουρκία τμήμα του κυπριακού εδάφους, που αποτελεί μέρος και της Ευρωπαϊκής κληρονομιάς και τα πολυάριθμα ψηφίσματα του Ε.Κ. που επανειλημμένως έχουν καταδικάσει σχετικά συμβάντα.

Προτίθεται η Επιτροπή στα πλαίσια πολιτικής προστασίας της Ευρωπαϊκής πολιτιστικής κληρονομιάς να λάβει κάποια πρωτοβουλία ή να στηρίξει άλλες πρωτοβουλίες προς την κατεύθυνση της διάσωσης των αρχαιοτήτων, όπως το πρόσφατο αίτημα της κυπριακής κυβέρνησης προς την ΟΥΝΕΣΚΟ να θέσει τις αρχαιότητες στη Σαλαμίνα και τον Απόστολο Βαρνάβα υπό προστασία της;

Απάντηση του κ. Van den Broek εξ ονόματος της Επιτροπής (20 Ιανουαρίου 1997)

Η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντησή της στη γραπτή ερώτηση P-3094/96 του κ. Αλαβάνου ((ΕΕ αριθ. C 83, 14.3.1997. )).

Η Κύπρος θα μπορέσει να συμμετάσχει στις δραστηριότητες διατήρησης της πολιτιστικής κληρονομιάς στο πλαίσιο του προγράμματος Raphael, μόλις αυτό ολοκληρωθεί. Στο ενδιάμεσο διάστημα,η Κύπρος συμμετέχει ήδη σε πρότυπα προγράμματα που προηγούνται του προγράμματος Raphael,σε συνεργασία με άλλους κοινοτικούς εταίρους. Ένα παράδειγμα της συνεργασίας τους αποτελεί η έγκριση από την Επιτροπή του σχεδίου Cypria για τη συντήρηση, παρουσίαση και δημοσίευση αντικειμένων της αρχαίας κυπριωτικής τέχνης στα Ευρωπαϊκά μουσεία, σχέδιο που παρουσιάστηκε από το ίδρυμα Λεβέντη της Κύπρου σε εταιρική σχέση με το μουσείο Fitzwilliam του Ην. Βασιλείου και του Kunsthistorisches μουσείου της Αυστρίας. Στο μέλλον, η Επιτροπή θα είναι έτοιμη να εξετάσει προτάσεις που θα υποβληθούν από τις κυπριακές αρχές για τη διατήρηση της πολιτιστικής κληρονομιάς της νήσου, εφόσον πληρούν τους αναγκαίους επιλέξιμους όρους (που πρόκειται να δημοσιευτούν στην Επίσημη Εφημερίδα στις αρχές του 1997).
ΓΡΑΠΤΗ ΕΡΩΤΗΣΗ E-2454/96 υποβολή: Gijs de Vries (ELDR) προς το (25 Σεπτεμβρίου 1996)

Θέμα: Οι εκλογές στη Βοσνία-Ερζεγοβίνη

1. Σε ποιά κράτη μέλη μπόρεσαν οι πρώην κάτοικοι του Μοστάρ που έχουν διαφύγει στο εξωτερικό, να ψηφίσουν για τις τοπικές εκλογές στο Μοστάρ;

2. Γιατί, στο πλαίσιο του τίτλου V της Συνθήκης δεν αποφασίσθηκε η δυνατότητα να μπορούν οι πρόσφυγες από το Μοστάρ να ασκούν τα εκλογικά τους καθήκοντα σε κάποιο κράτος μέλος;

3. Έχει αποφασισθεί στο πλαίσιο του τίτλου V ότι οι πρόσφυγες από τη Βοσνία που διαμένουν στην Ένωση θα μπορούν σε κάθε κράτος μέλος να ψηφίσουν για τις εκλογές της 14ης Σεπτεμβρίου;

4. Έχει πραγματικά κάθε κράτος μέλος χορηγήσει το δικαίωμα αυτό στους πρόσφυγες που διαμένουν στο έδαφός του;

Απάντηση (13 Φεβρουαρίου 1997)

Βάσει συμφωνίας που υπεγράφη - στις 25 Μαιου 1996, μεταξύ όλων των ενδιαφερομένων κατόπιν διαπραγματεύσεων με τον Ευρωπαίο Διοικητή του Μοστάρ, το Γραφείο του Υψηλού Αντιπροσώπου και των κομμάτων, εξασφαλίσθηκε στους πρώην κατοίκους του Μοστάρ η δυνατότητα να ψηφίσουν, για τις τοπικές εκλογές στην Γερμανία, Σουηδία, Νορβηγία, και την Ελβετία.

Οι εθνικές και περιφερειακές εκλογές της 14ης Σεπτεμβρίου οργανώθηκαν και διεξήχθηκαν υπό την εποπτεία του Οργανισμού για την Ασφάλεια και τη Συνεργασία στην Ευρώπη (ΟΑΣΕ). Εξ άλλου, ο ΟΑΣΕ συντόνισε την όλη οργάνωση δυνατότητας ψηφοφορίας σε όσες χώρες διέμεναν προσωρινώς άνω των 5.000 Βόσνιοι, με απόφασή του στηριζόμενη στους αριθμούς που κοινοποιήθηκν από την UNHCR (Υπατη Αρμοστία των Ηνωμένων Εθνών για τους Πρόσφυγες).
ΓΡΑΠΤΗ ΕΡΩΤΗΣΗ E-3154/96 υποβολή: Luciano Vecchi (PSE) προς την Επιτροπή (22 Νοεμβρίου 1996)

Θέμα: Διαρκής παρεμβολή εμποδίων για την εισαγωγή στην Πολωνία κεραμικών πλακιδίων από χώρες της ΕΕ

Παρά το γεγονός ότι οι πολωνικές αρχές ανέλαβαν κατ' επανάλειψη επισήμως την υποχρέωση, μεταξύ άλλων και κατόπιν οχλήσεων εκ μέρους της ΕΕ, να καταργήσουν μια σειρά εμποδίων που καθιστούν δύσκολη για τους παραγωγούς της ΕΕ την εξαγωγή κεραμικών πλακιδίων στη χώρα αυτή, εξακολουθούν να υφίστανται σοβαρά προβλήματα.

Πρόκειται ιδιαίτερα για το νόμο που επιβάλει από το παρελθόν έτος την υποχρεωτική έκδοση πιστοποιητικού για τα κεραμικά πλακίδια και εξακολουθεί να ισχύει σε καθαρή αντίθεση με τους κανόνες του διεθνούς εμπορίου και τις συμφωνίες που υπεγράφησαν μεταξύ Πολωνίας και ΕΕ.

Ποιά μέτρα έλαβε ή προτίθεται να λάβει η Επιτροπή προκειμένου να καταργηθούν τα πιστοποιητικά αυτά από τους αρμόδιους πολωνικούς φορείς.

Απάντηση του κ. Van den Broek, εξ ονόματος της Επιτροπής (13 Ιανουαρίου 1997)

Η Επιτροπή, σε πολλές ευκαιρίες, έθιξε με τις αρχές της Πολωνίας τα προβλήματα που προκαλούνται από το πολωνικό σύστημα πιστοποίησης σχετικά με αριθμό προϊόντων, συμπεριλαμβανομένων των κεραμικών πλακιδίων που εξάγονται από την Κοινότητα στην Πολωνία.

Το θέμα συζητήθηκε πιο πρόσφατα, σε πολιτικό επίπεδο, κατά την επίσκεψη του αρμόδιου μέλους της Επιτροπής στη Βαρσοβία, στις 17-18 Οκτωβρίου 1996. Με την ευκαιρία αυτή, ο πολωνός πρωθυπουργός υποσχέθηκε ότι θα επιταχυνθεί το έργο που αναλήφθηκε με νέα πολωνική νομοθεσία η οποία θα εξασφαλίσει ένα σύστημα πιστοποίησης σύμφωνο προς το κοινοτικό. Ο σκοπός είναι να αρχίσει να ισχύει ο νέος νόμος την 1η Ιανουαρίου 1998.

Περαιτέρω συνομιλίες ανάμεσα στην Επιτροπή και τις πολωνικές αρχές γίνονται στο πλαίσιο προηγούμενων διαπραγματεύσεων ώστε να εξευρεθεί μία αμοιβαία αποδεκτή λύση κατά την ενδιάμεση περίοδο π.χ. έως ότου αρχίσει να ισχύει η νέα πολωνική νομοθεσία για την πιστοποίηση. Προκαταρκτικά των συνομιλιών αυτών, οι πολωνικές αρχές συμφώνησαν να επεκτείνουν για το 1997 τις επιστροφές δασμών (αρχικά είχαν εισαχθεί μόνο για το 1996), που κανονικά εφαρμόζονται σε επιχειρήσεις που δεν ακολουθούν τους πολωνικούς κανόνες πιστοποίησης.
ΓΡΑΠΤΗ ΕΡΩΤΗΣΗ E-3616/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Χρηματοδότηση ορισμένων ενώσεων από τον κοινοτικό προϋπολογισμό

Μπορεί η Επιτροπή να γνωστοποιήσει με πλήρη και εξαντλητικό τρόπο τα ποσά που διατέθηκαν από τον προϋπολογισμό του 1995 (απ' όλες τις σχετικές θέσεις του) υπέρ της γαλλικής συνδικαλιστικής οργάνωσης:

- Γαλλική Δημοκρατική Συνομοσπονδία Εργαζομένων (CFDT)

τόσο σε εθνικό επίπεδο όσο και υπέρ των επιμέρους νομαρχιακών ή περιφερειακών οργανώσεών της;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2852/96 υποβολή: Hiltrud Breyer (V) προς το (23 Οκτωβρίου 1996)

Θέμα: Προώθηση της πυρηνικής ενέργειας στη Δημοκρατία της Σλοβακίας

1. Πώς κρίνει το Συμβούλιο Υπουργών το γεγονός ότι δεν έχει βρεθεί μεσοπρόθεσμη και μακροπρόθεσμη λύση για το θέμα των πυρηνικών αποβλήτων, όσον αφορά τη χρηματοδότηση, την επιλογή χώρου απόθεσης, την τεχνολογία καθώς και την επιστημονική και τεχνική πρόοδο, εφόσον το εν λόγω πρόβλημα υπερβαίνει τις τεχνολογικές και οικονομικές δυνατότητες της Δημοκρατίας της Σλοβακίας;

Κοινή απάντηση στις γραπτές ερωτήσεις Ε-2846/96, Ε-2848/96, Ε-2852/96, και Ε-2854/96 (13 Φεβρουαρίου 1997)

1. Το Συμβούλιο αποδίδει ιδιαίτερα μεγάλη σημασία στην προστασία του περιβάλλοντος από τους κινδύνους που απορρέουν από τις ιονίζουσες ακτινοβολίες. Κατά τον τρόπο αυτό, στην ευρωπαϊκή συμφωνία σύνδεσης με τη Δημοκρατία της Σλοβακίας, το άρθρο 80, που αφορά την πυρηνική ασφάλεια, ορίζει ότι η συνεργασία στον τομέα αυτό αποσκοπεί κυρίως στη βελτίωση της ασφάλειας χρήσης της πυρηνικής ενέργειας. Η εν λόγω συνεργασία εκτείνεται σε διάφορους τομείς στους οποίους αναφέρθηκε η αξιότιμη κα βουλευτής και περιλαμβάνει τις ανταλλαγές πληροφοριών και πείρας καθώς και δραστηριότητες έρευνας και ανάπτυξης.

2. Θα θέλαμε επίσης να επισημάνουμε στην αξιότιμη κα βουλευτή ότι, κατά το τελευταίο Συμβούλιο Σύνδεσης με τη Σλοβακία, η κοινοτική πλευρά τόνισε τη σημασία που έχει για τη Σλοβακία, μεταξύ άλλων στα πλαίσια της προετοιμασίας της για την προσχώρηση, ο ενεργειακός τομέας, ιδίως όσον αφορά την πυρηνική ασφάλεια. Η Κοινότητα αποδίδει μεγάλη σημασία στο υψηλό επίπεδο ασφάλειας των πυρηνικών σταθμών καθώς και στη στενή συνεργασία για την επίτευξη του στόχου αυτού. Η Κοινότητα υπογραμμίζει την ανάγκη να εξασφαλισθεί ότι οι πυρηνικοί σταθμοί της Σλοβακίας που δεν τηρούν τις διεθνώς αναγνωρισμένες κατευθυντήριες γραμμές στον τομέα της ασφάλειας θα κλείσουν το συντομότερο δυνατόν.

3. Εξάλλου, πρέπει να σημειωθεί ότι η Δημοκρατία της Σλοβακίας προσχώρησε στη Σύμβαση του ΔΟΑΕ (Βιέννη) για την πυρηνική ασφάλεια και συνεπώς δέχθηκε τις αρχές ασφαλείας που επιβάλλει η Σύμβαση αυτή.
ΓΡΑΠΤΗ ΕΡΩΤΗΣΗ E-2688/96 υποβολή: Dominique Baudis (PPE) προς την Επιτροπή (15 Οκτωβρίου 1996)

Θέμα: Τροποποίηση ρύθμισης σχετικά με το βόειο κρέας

Η παραγωγή βοείου κρέατος διέρχεται σοβαρή κρίση. Ως εκ τούτου, καθίσταται πλέον αναγκαίο να εξετασθεί η ταχεία και αποτελεσματική διευθέτηση των προβλημάτων που πλήττουν τον εν λόγω τομέα στην Ευρωπαϊκή Ένωση.

Το Συμβούλιο των Υπουργών Γεωργίας επιθυμεί να εξετασθεί επειγόντως η τριπλή πρόταση κανονισμού (έγγραφο CΟΜ(96) 422) σχετικά με την τροποποίηση

1. του κανονισμού (ΕΟΚ) αριθ. 805/68 ((ΕΕ L 148 της 28.06.1968, σελ. 24 )) περί κοινής οργανώσεως αγοράς στον τομέα του βοείου κρέατος,

2. του κανονισμού (ΕΟΚ) αριθ. 1765/92 ((ΕΕ L 181 της 01.07.1992, σελ. 12 )) για τη θέσπιση καθεστώτος στήριξης των παραγωγών ορισμένων αροτραίων καλλιεργειών και με την κατάργηση του κανονισμού (ΕΟΚ) αριθ. 1872/94,

3. του κανονισμού (ΕΟΚ) αριθ. 2328/91 ((ΕΕ L 218 της 06.08.1991, σελ. 1 )) για τη βελτίωση της αποτελεσματικότητας των γεωργικών διαρθρώσεων.

Δεδομένης της κατάστασης που αντιμετωπίζει σήμερα ο Γεωργικός Κόσμος, δεν θα ήταν δυνατό να εξετάσει η Επιτροπή ξεχωριστά το κάθε τμήμα της τριπλής αυτής πρότασης, ώστε να παρουσιάσει το συντομότερο δυνατό μόνο τα μέτρα που σχετίζονται με την κοινή οργάνωση των αγορών στον τομέα του βοείου κρέατος;

Aπάντηση του κ. Fischler εξ ονόματος της Επιτροπής (4 Δεκεμβρίου 1996)

Στο Λουξεμβούργο, στις 30 Οκτωβρίου 1996, το Συμβούλιο κατέληξε σε ένα συμβιβασμό όσον αφορά βασικά τον τομέα του βοείου κρέατος, τις αροτραίες καλλιέργειες και τις γεωργικές διαρθρώσεις εν αναμονή της συμφωνίας του Κοινοβουλίου.

Στη συνέχεια, το Συμβούλιο το οποίο συνήλθε στις 18 Νοεμβρίου 1996, συμφώνησε για μια μεσοπρόθεσμη μεταρρύθμιση, με στόχο την εξισορρόπηση της αγοράς βοείου κρέατος ως αποτέλεσμα της μείωσης της κατανάλωσης βοείου κρέατος η οποία οφείλεται στην ανησυχία των καταναλωτών ((ΕΕ αριθ. L 296 της 21.11.1996 )).

Έτσι οι αλλαγές έγιναν στον κανονισμό (ΕΟΚ) αριθ. 805/68 χωριστά από τους άλλους κανονισμούς που αναφέρονται στην ερώτηση. Ως εκ τούτου, προέκυψε έτσι μία πρακτική διαφορά ανάμεσα στην πρόταση τη σχετική με το βόειο κρέας και τις άλλες δύο προτάσεις.
ΓΡΑΠΤΗ ΕΡΩΤΗΣΗ E-3162/96 υποβολή: Glyn Ford (PSE) προς την Επιτροπή (22 Νοεμβρίου 1996)

Θέμα: Απειλή από την ΕΤΑΑ στις αγροτικές σιδηροδρομικές γραμμές της Ανατολικής Ευρώπης

Δεδομένου ότι το Ταμείο Περιβαλλοντικής Τεχνογνωσίας χρηματοδοτεί έργα για την ενθάρρυνση της ανάπτυξης των αγροτικών σιδηροδρομικών γραμμών στην Ανατολική Ευρώπη ως ζωτικού τμήματος των στρατηγικών για βιώσιμο τουρισμό, προτίθεται μήπως η Επιτροπή να προβεί σε διαβήματα προς την Ευρωπαϊκή Τράπεζα για την Ανασυγκρότηση και την Ανάπτυξη η οποία ασκεί ισχυρή πίεση στους σιδηρόδρομους χωρών της Ανατολικής Ευρώπης προκειμένου να κλείσουν τις αγροτικές γραμμές τους ως προϋπόθεση για την υποστήριξη των έργων τρένων μεγάλης ταχύτητας;

Απάντηση του κ. Van den Broek εξ ονόματος της Επιτροπής (14 Ιανουαρίου 1997)

Η Επιτροπή, μέσω του προγράμματος Phare, στηρίζει την αναδιάρθρωση και την ανάπτυξη των σιδηροδρόμων στην Κεντρική και Ανατολική Ευρώπη, ιδίως για την αναδιοργάνωση των σιδηροδρομικών εταιρειών και την αποκατάσταση του εξοπλισμού των αμαξοστοιχιών και της υποδομής.

Αυτή η στήριξη αποσκοπεί, μεταξύ άλλων, να εξασφαλίσει οικονομική (και όχι μόνο χρηματοοικονομική) αποδοτικότητα των σιδηροδρόμων, απαραίτητο στοιχείο μιας μακροπρόθεσμης και ισορροπημένης στρατηγικής για την ανάπτυξη των σιδηροδρομικών μεταφορών. Αυτή η στρατηγική για την αειφόρο ανάπτυξη αποτελεί ένα από τα κριτήρια στα οποία βασίζονται οι παρεμβάσεις του προγράμματος παροχής βοήθειας της Επιτροπής στον εν λόγω τομέα.

Στο πλαίσιο της στήριξης που παρέχει στην αναδιάρθρωση των σιδηροδρόμων στις εν λόγω χώρες, το πρόγραμμα Phare συνεργάζεται στενά με τα διεθνή χρηματοπιστωτικά ιδρύματα. Στο πλαίσιο των επαφών με τα εν λόγω ιδρύματα, η Επιτροπή δεν έλαβε καμία πληροφορία για ενδεχόμενες πιέσεις από μέρους της Ευρωπαϊκής Τράπεζας Ανασυγκρότησης και Ανάπτυξης στις σιδηροδρομικές εταιρείες της Ανατολικής Ευρώπης για την κατάργηση των οδικών τους συνδέσεων, ούτε για ενδεχόμενη στήριξη προγραμμάτων υψηλής ταχύτητας από μέρους των διεθνών χρηματοπιστωτικών ιδρυμάτων.

Η Επιτροπή έχει επίγνωση του ρόλου των αγροτικών σιδηροδρόμων στην Ανατολική Ευρώπη για την ορθολογική ανάπτυξη του τουρισμού, ρόλος που είναι συμπληρωματικός και όχι ανταγωνιστικός των γραμμών υψηλής ταχύτητας. Οι αγροτικοί σιδηρόδρομοι μπορούν να συμβάλουν θετικά στη γενική οικονομία των εν λόγω περιοχών, ιδίως εφόσον ενσωματώνονται σε μια ισορροπημένη αναπτυξιακή στρατηγική για την αξιοποίηση του συνόλου των τοπικών δυνατοτήτων.

Εξάλλου, οι αποφάσεις για τις δευτερεύουσες γραμμές, τη συντήρησή τους και την οικονομική τους υποστήριξη, εμπίπτουν στη δικαιοδοσία των δικαιούχων χωρών και των πολιτικών που ασκούν στον τομέα των σιδηροδρόμων, συμπεριλαμβανομένης της προσφυγής τους στα διεθνή χρηματοπιστωτικά ιδρύματα για υποστήριξη. Η Επιτροπή θεωρεί συνεπώς ότι δεν είναι σκόπιμο να ασκήσει πιέσεις, προς καμία κατεύθυνση, σχετικά με το μέλλον των δευτερευουσών σιδηροδρομικών γραμμών, την ενδεχόμενη στήριξη ή κατάργησή τους.

Η Επιτροπή θα λάβει τα απαραίτητα μέτρα για την αειφόρο ανάπτυξη των μεταφορών, φροντίζοντας να εξασφαλίσει την πρέπουσα θέση στον σιδηροδρομικό τομέα.
ΓΡΑΠΤΗ ΕΡΩΤΗΣΗ E-3633/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Kονδύλι του προϋπολογισμού B3-4104: Eνέργειες υπέρ των ηλικιωμένων και των οικογενειών

Μπορεί η Επιτροπή να αναφέρει κατά ένωση και κατά δραστηριότητα το ύψος των επιδοτήσεων που χορηγήθηκαν από τον προϋπολογισμό του 1995 στο κονδύλι:

B3-4104: Eνέργειες υπέρ των ηλικιωμένων και των οικογενειών

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-4078/96 υποβολή: Amedeo Amadeo (NI) προς την Επιτροπή (17 Iανουαρίου 1997)

Θέμα: Παρακολούθηση και έλεγχος των μεταδοτικών ασθενειών

Αναφορικά με την πρόταση του Ευρωπαϊκού Κοινοβουλίου και του Συμβουλίου σχετικά με τον έλεγχο των μεταδοτικών ασθενειών (COM(96)78 τελ.) ((EE C 123 της 26.4.1996, σελ. 10. )), οι μεταδοτικές ασθένειες που αποτελούν αντικείμενο του δικτύου παρακολούθησης υποδιαιρούνται σε δύο ομάδες:

- ασθένειες που προλαμβάνονται με εμβολιασμό (μεταξύ των οποίων φυματίωση, τέτανος, πολυομυελίτιδα, διφθερίτιδα, μηνιγγίτιδα, ιλαρά, παρωτίτιδα, ερυθρά, γρίπη και γριπικά σύνδρομα κλπ.) 7

- ασθένειες μεταδιδόμενες με σεξουαλική επαφή (μεταξύ των οποίων ηπατίτιδα Β, AIDS/HIV, χλαμυδίαση κλπ) 7

- ηπατίτιδες (μεταξύ των οποίων ηπατίτιδα Γ και άλλες ηπατίτιδες μη εισέτι ταξινομημένες) 7

- τροφιμογενείς ασθένειες (μεταξύ των οποίων λιστερίαση, σαλμονέλλωση κλπ.) 7

- ασθένειες από το νερό και το περιβάλλον (μεταξύ των οποίων νόσος των λεγεωναρίων κλπ) 7

- μολύνσεις από νοσοκομεία 7

- άλλες ασθένειες μεταδιδόμενες με άλλο τρόπο (μεταξύ των οποίων Creutzfeldt-Jacob κλπ) 7

- ασθένειες που προβλέπονται από τον διεθνή υγειονομικό Κανονισμό (κίτρινος πυρετός, χολέρα, πανώλης των τρωκτικών).

Η εν παραρτήματι ασθένειες πρέπει να αποτελούν έναν ενδεικτικό κατάλογο που ζητείται να ενημερώνεται με την ενεργή συνεργασία των εμπειρογνωμόνων των κρατών μελών.

Απάντηση του κ. Flynn Εξ ονόματος της Επιτροπής (6 Φεβρουαρίου 1997)

Το παράρτημα στην πρόταση απόφασης του Κοινοβουλίου και του Συμβουλίου για τη δημιουργία δικτύου για την επιδημιολογική παρακολούθηση και τον έλεγχο των μεταδοτικών ασθενειών στην Κοινότητα, μπορεί να τροποποιηθεί σύμφωνα και με τη διαδικασία που προβλέπεται από το άρθρο 4 της πρότασης. Η διαδικασία αυτή προβλέπει ότι θα συνδράμουν την Επιτροπή εκπρόσωποι των κρατών μελών, ικανοποιώντας έτσι το αίτημα που διατυπώθηκε από το αξιότιμο μέλος του Κοινοβουλίου.
ΓΡΑΠΤΗ ΕΡΩΤΗΣΗ E-3614/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Χρηματοδότηση ορισμένων ενώσεων από τον κοινοτικό προϋπολογισμό

Μπορεί η Επιτροπή να γνωστοποιήσει με πλήρη και εξαντλητικό τρόπο τα ποσά που διατέθηκαν από τον προϋπολογισμό του 1995 (απ' όλες τις σχετικές θέσεις του) υπέρ της γαλλικής συνδικαλιστικής οργάνωσης:

- Γενική Συνομοσπονδία Εργασίας (CGT)

τόσο σε εθνικό επίπεδο όσο και υπέρ των επιμέρους νομαρχιακών ή περιφερειακών οργανώσεών της;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.